ફાયરબ્રિગેડનાં જવાનોએ ઘરમાં ઘૂસી નીચેના રૂમોમાં જોતાં બે છોકરીઓ બેભાન જેવી હાલતમાં પડેલી જોવા મળી હતી. તેમની માતાની સ્થિતિ પણ સારી ન હતી. ત્રણેયને તાબડતોડ 108 માં નવસારી સિવીલ હોસ્પિટલમાં સારવાર માટે લઇ જવામાં આવ્યા હતાં. ત્યારે હાજર તબીબે બે દિકરીઓ રોશની ગુપ્તા (ઉ.વ.16) અને વંદના ગુપ્તા (ઉ.વ.14) ને મૃત જાહેર કરી દીધા હતા. બે બહેનોની માતા સંધ્યાબેન ગુપ્તાને પ્રાથમિક સારવાર આપી વધુ સારવાર માટે નવસારીની પારસી હોસ્પિટલમાં લઇ જવામાં આવ્યા હતાં. આગ લાગવાનું ચોક્કસ કારણ તુરંત જાણી શકાયું ન હતું.